Guus Kuijer

**Guus KUIJER** [ɣys ˈkœyər] (naskiĝis la 1-a de aŭgusto 1942 en Amsterdamo) estas nederlanda verkisto de libroj por infanoj kaj plenkreskuloj. Li estas precipe konata pro pluraj infanlibroj, inkluzive de kvin libroj pri *Madelief* publikigitaj ekde 1975.
Kuijer estas unu el la plej eminentaj kaj premiitaj aŭtoroj de Nederlando, inkluzive de la Astrid Lindgren Memora Premio (ALMA) en 2012."Kun senantaŭjuĝa vidpunkto kaj intelekta akreco, Guus Kuijer portretas kaj la problemojn de la moderna socio kaj la grandajn demandojn de la vivo. En siaj libroj, la respekto por la infano estas tiel memevidenta kiel la distanco de maltoleremo kaj subpremo. Kuijer kombinas profundan seriozecon kaj akregan realismon kun varmeco, subtila humuro kaj viziaj fantazioj. Lia simpla, klara kaj preciza stilo enhavas kaj filozofian profundon kaj plummalpezan poezion. " - Ĵurio de la Premio ALMA 2012 Lia kvinvoluma serio pri *Polleke*, kiu estas dek unu-jaraĝa en la unua libro, estas aparte sukcesa; la samnoma filmadapto el 2003, ricevis plurajn internaciajn premiojn.

## Vivo 
Post ripetado de tri klasoj en bazlernejo, Guus Kuijer estis sendita al loĝlernejo en Zutphen. Li poste kompletigis instruistan trejnadon en Doetinchem. De 1967 ĝis 1973, Kuijer instruis en bazlernejo. Li komencis verki dum li ankoraŭ estis instruisto, publikigante romanon kaj du novelojn, ĉiuj celitaj al plenkreskuloj. Ekde 1975, li ĉefe fokusiĝis al porinfana literaturo kaj nun publikigis pli ol 30 infanajn kaj junulajn librojn.

## Stilo 
Guus Køyer kreskis en familio de apostolaj katolikoj, kio ne malhelpis lin deklari kiel plenkreskulo, ke li ne memoras iam kredi je Dio, kaj fari la temon de la rilato inter Dio kaj homo unu el la fundamentoj de sia verkaro. La junaj protagonistoj de Køyer estas senkompromisaj en siaj juĝoj kaj atentaj preter sia juneco. Ili strebas ne nur kaj ne tiom adaptiĝi al la plenkreskula mondo, sed trovi sian propran vojon en la vivo. Konstante traktante gravajn sociajn problemojn, demandojn pri religio, kaj kreskigante toleremon por malsamaj vivstiloj, opinioj, konduto kaj valoroj, Guus Køyer konservas impresan facilecon kaj brilon - kaj en penso kaj en prezento - en ĉiuj siaj verkoj.

## Verkaro 
* 1971 – *Rose, met vrome wimpers*
* 1973 – *Het dochtertje van de wasvrouw*
* 1975 – *De man met de hamer*
* 1975 – *Een gat in de grens*
* 1975 – *Met de poppen gooien*
* 1976 – *Drie verschrikkelijke dagen*
* 1976 – *Grote mensen, daar kan je beter soep van koken*
* 1977 – *Pappa is een hond*
* 1977 – *Op je kop in de prullenbak*
* 1978 – *Krassen in het tafelblad*
* 1978 – *Hoe Mieke Mom haar maffe moeder vindt*
* 1979 – *Ik woonde in een leunstoel*
* 1979 – *Een hoofd vol macaroni*
* 1980 – *Wimpers*, herziene druk van *Rose, met vrome wimpers*
* 1980 – *Het geminachte kind*
* 1980 – *De tranen knallen uit mijn kop*
* 1983 – *Crisis en kaalhoofdigheid*
* 1983 – *Het grote boek van Madelief*
* 1983 – *Eend voor eend*
* 1984 – *De zwarte stenen*
* 1985 – *Het land van de neushoornvogel*
* 1986 – *De jonge prinsen*
* 1987 – *Tin Toeval en de kunst van het verdwalen*
* 1987 – *Tin Toeval en het geheim van Tweebeens-eiland*
* 1988 – *Izebel van Tyrus*
* 1989 – *Tin Toeval en de kunst van Madelief*
* 1989 – *De redder van Afrika* —pri Jacobus Capitein
* 1990 – *Olle*
* 1992 – *Het vogeltje van Amsterdam*
* 1993 – *Tin Toeval in de onderwereld*
* 1996 – *De grote Tin Toeval*
* 1996 – *De verhalen van Jonathan*
* 1999 – *Voor altijd samen, amen*
* 2000 – *Het is fijn om er te zijn*
* 2000 – *Het geluk komt als de donder*
* 2000 – *Reukorgel*
* 2001 – *Met de wind mee naar zee*
* 2001 – *Ik ben Polleke hoor!*
* 2003 – *Polleke*
* 2004 – *Het boek van alle dingen*
* 2006 – *Hoe een klein rotgodje God vermoordde*
* 2007 – *Het doden van een mens*
* 2009 – *Hoe word ik gelukkig?*
* 2011 – *Draaikonten en haatblaffers* —pri Benito Arias Montano kaj la origino de tolerema socio
* 2012 – *De Bijbel voor ongelovigen. Het Begin  - Genesis*
* 2013 – *De Bijbel voor ongelovigen / 2. De Uittocht en de Intocht - Exodus, Jozua, Rechters*
* 2014 – *De Bijbel voor ongelovigen / 3. Saul, David, Samuel en Ruth*
* 2015 – *De Bijbel voor ongelovigen / 4. Koning David en de splitsing van het rijk*
* 2016 – *De Bijbel voor ongelovigen / 5. De twee koninkrijken, Job en de profeten*

## Referencoj 
## Eksteraj ligiloj 
* Guus Kuijer (nederlande)
* 

Kategorio:ALMA-premiitoj
Kategorio:Nederlandaj porinfanaj verkistoj